ထန်းသီးအုန်းအုန်း၊ ဖားအုန်းအုန်း

ထန်းသီးအုန်းအုန်း၊ ဖားအုန်းအုန်း သည် မြန်မာဆိုရိုးစကား ဖြစ်သည်။ အဓိပ္ပာယ် ထန်းသီးအုန်းအုန်း ဖားအုန်းအုန်း ဆိုသည်မှာ ဝါဆိုလနှင့် ဝါခေါင်လများတွင် ဖားများ ဆူညံစွာ အော်မြည်နေချိန်၌ ထန်းသီးမှည့်များလည်း တအုန်းအုန်း ကြွေကျလေ့ရှိသည်ဟု ဆိုလိုသည်။ ဤဆိုရိုးစကားသည် ရာသီဥတုနှင့် သဘာဝဖြစ်စဉ်ကို ဖော်ပြသည်။ ဝါဆို၊ ဝါခေါင်လများသည် မိုးရာသီဖြစ်ပြီး ဖားများ အော်မြည်တတ်သော အချိန်ဖြစ်သည်။ ထိုအချိန်တွင် ထန်းသီးများလည်း မှည့်၍ ကြွေကျတတ်သည်။ ထို့ကြောင့် ထန်းလုပ်သားများက ထိုအခြေအနေကို ထန်းသီးအုန်းအုန်း ဖားအုန်းအုန်း ဟု ပြောဆိုကြသည်။ အုန်းအုန်း ဆိုသည်မှာ အသံထွက်ပုံကို တု၍ ခေါ်ခြင်းဖြစ်သည်။ ဝါဆိုလနှင့် ဝါခေါင်လ ဝါဆိုလသည် မြန်မာပြက္ခဒိန်၏ စတုတ္ထလဖြစ်ပြီး ဇွန်လနှင့် ဇူလိုင်လအတွင်း ကျရောက်သည်။ ဝါခေါင်လသည် မြန်မာပြက္ခဒိန်၏ ပဉ္စမလဖြစ်ပြီး ဇူလိုင်လနှင့် ဩဂုတ်လအတွင်း ကျရောက်သည်။ ကိုးကားချက်များ ထန်းသီးအုန်းအုန်း ဖားအုန်းအုန်း ဆိုသော မိုးနောက်ဖျားလောက် ထန်းအလှီးရပ်ရသည်နှင့် တစ်နှစ်တာအတွက် ထန်းလျက်ကျိုရန် ထင်းခုတ် ရလေတော့သည်။ [၁၃၂၄] ရှေ့သို့၊ ၂၊ ၄။ ၃၂။ ဝါဆို၊ ဝါခေါင်လများ၌ မိုးမျှော်ကြသည့် ဖားများ တအုန်းအုန်း အော်မြည်သံများနှင့်အတူ ထန်းသီးများ ကြွေကျကြသည့် အသံကို ကြားရလျှင် ထန်းသီးအုန်းအုန်း ဖားအုန်းအုန်းဟု ထန်းလုပ်သားတို့ ပြောစမှတ်ပြုခဲ့ခြင်း ဖြစ်လေသည်။ [၁၃၃၁] ထန်း။ ၃၉။ ကိုးကား Category:မြန်မာဆိုရိုးစကားများ